Document ID: 32007R1186

A BIZOTTSÁG 1186/2007/EK RENDELETE
(2007. október 10.)
a tej- és tejtermékágazatban illeték megállapításáról szóló 1788/2003/EK tanácsi rendelet I. mellékletének a Romániára és Bulgáriára vonatkozó közvetlen eladások és szállítások megoszlásának tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékágazatban illeték megállapításáról szóló, 2003. szeptember 29-i 1788/2003/EK tanácsi rendeletre (1) és különösen annak 6. cikke (1) bekezdésének hatodik albekezdésére,
mivel:
(1)
Az 1788/2003/EK rendelet 6. cikkének (1) bekezdésével összhangban Románia és Bulgária benyújtotta a Bizottsághoz a 2006. évi szállításokra és közvetlen eladásokra vonatkozó számadatokat.
(2)
Ezen adatok alapján és a Bizottság által elvégzett vizsgálatot követően Romániára és Bulgáriára vonatkozóan helyénvaló kiigazítani az 1788/2003/EK rendelet I. mellékletének f) pontjában található táblázatban megállapított szállítások és közvetlen eladások megoszlását.
(3)
Az 1788/2003/EK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az 1788/2003/EK rendelet I. mellékletének f) pontjában található táblázat a következőképpen módosul:
1.
A Bulgáriára vonatkozó sor helyébe a következő lép:
Referenciamennyiségek szállításokra, tonna
Referenciamennyiségek közvetlen értékesítésekre, tonna
„Bulgária
889 000
90 000”
2.
A Romániára vonatkozó sor helyébe a következő lép:
Referenciamennyiségek szállításokra, tonna
Referenciamennyiségek közvetlen értékesítésekre, tonna
„Románia
1 251 000
1 806 000”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. október 10-én.

Labels: 18
17
6